́ръ ве́сь ѡста́вивый, въ го́ру же я́кѡ на безмо́лвіе ѿше́льствовавый, и ѿѻну́ду тщесла́внѣ пиша̀ къ су́щымъ въ мі́рѣ, ѻ́вѣхъ ублажа́я, ѻ́вѣхъ же ласка́я и похваля́я, уподо́бися разве́дшемуся съ жено́ю блудни́цею, во вре́тище ѡблече́нною и всеѕло́бною, и на страну̀ дале́ку ѿше́дшему, во є́же изба́витися и па́мяти ѻ́нѣй, та́же забы́вшему намѣ́реніе, єгѡ́же ра́ди въ го́ру дости́же, и къ соѡбраща́ющымся съ блудни́цею ѻ́ною да реку̀, и соѡскверня́ющымся писа́ти жела́ющему, и тѣ́хъ ублажа́ющему